|  |  |
| --- | --- |
| **CSONKA ADRIENN FANNI** | **Konzulens:** |
| 5. aktív félév | **Dr. Rimóczi Csilla** |
| Kereskedelem és Marketing | adjunktus |
| BGE KKK  **CSÖRGEI EMESE**  5. aktív félév  Kereskedelem és Marketing  BGE KKK | BGE KKK  **Dr. Harsányi Dávid**  egyetemi docens  BGE KKK |

**A VÁLSÁG HATÁSAI A BORIPARRA MAGYARORSZÁGON**

A TDK dolgozatunkban az elmúlt évek válságait – Covid19, háború következményeit – vizsgáljuk, hogy ezek miként hatottak a magyarországi boriparra, illetve hogyan változtak a fogyasztói szokások ebben az ágazatban. Célunk az volt, hogy választ kapjunk arra, hogy a Covid válság és az inflációs válság milyen hatást gyakorolt a borászatok gazdasági és szervezeti működésére, milyen nehézségekkel kellett szembenézniük, és ezeket a hatásokat milyen eszközökkel próbálták enyhíteni, milyen hatékonysággal. Emellett a hazai borfogyasztási szokásokat változásait is vizsgáltuk, hogy vajon csökkenést mutatott, vagy esetleges növekedést az egyes időszakokban.

Kutatásunk során primer és szekunder kutatást végeztünk, mélyinterjúk, kérdőíves felmérés, CAWI módszer, és szakirodalmi áttekintés formájában. A szekunder kutatásunk több témában történt: a magyar gazdaság jelenlegi helyzete, a hazai kis- és középvállalkozások, illetve a magyarországi borgazdaságok helyzete napjainkban és a válságok folyamán. Emellett három hazai borászat tulajdonosával folytattunk beszélgetést, annak érdekében, hogy mélyebb betekintést nyerjünk a jelenlegi helyzetükbe, majd válaszaikat összevetve következtetéseket vontunk le. A későbbiekben egy online kérdőíves felmérést végeztünk a fogyasztók körében, mely eredményeit használtuk fel következtetések megállapításához. Minden eredményt, következtetést összegezve kutatásunk végére megkaptuk a felállított hipotéziseinkre a válaszokat.

Megállapítottuk, hogy a pandémia kezdeti szakaszai hatottak főleg negatívan a borgazdaságokra, amiből máig sem sikerült teljesen kilábalni, viszont összességében sikerült átvészelniük az időszakot. Az inflációs válság anyagárakban okoz problémát, az energiaválság viszont kevésbé, mivel elmondásuk alapján ez egy kevésbé energiaigényes iparág. Áremelkedés minden alanynál a megoldások között szerepelt, mint válaszrekació. Az elmondható, hogy mindenki bizakodóan tekint a jövőbe. A fogyasztók háromnegyedénél csökkenés mutatkozott a pandémia ideje alatt, az áremelkedés időszakában ez elenyésző volt.